**Opis predmetu zákazky**

1. **Predmetom zákazky je poskytovanie služieb – údržba dvoch letúnov Airbus A319-115 CJ: OM-BYA v.č. 02550 a OM-BYK v.č. 01485** podľa schváleného programu údržby Leteckého útvaru Ministerstva vnútra Slovenskej republiky v platnom znení (SSG-MP-A319 LÚ MV SR) na technickej základni vrátane odstránenia nálezov, porúch a dodania všetkých súvisiacich služieb ktoré priamo súvisia s výkonom údržby alebo sú viazané podstatným spôsobom na jej dodanie.
2. Poskytovateľ je schválenou organizáciou na údržbu letúnov Airbus A318/A319/A320/A321 (A320 FAMILY) s motormi CFM56 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145 na technickej základni. Dokument preukazujúci túto skutočnosť uchádzač predloží v ponuke.

**Letúne pokryté službou (Aircraft covered)**

|  |  |  |  |  |  |
| --- | --- | --- | --- | --- | --- |
| **Typ lietadla (A/C type)** | **v.č. (MSN)** | **Reg. zn. (Immat)** | **Motor (Engine)** | **APU** | **Služby od (Phase IN)** |
| A319-115CJ | 01485 | OM-BYK | CFM 56 5B7-P | APS 3200 | 04.Q 2025 |
| A319-115CJ | 02550 | OM-BYA | CFM 56 5B7-P | APS 3200 | 04.Q 2025 |

**Parametre**

* Typ lietadla A319-115CJ,
* Priemerné ročné využitie letúna 250\* letových hodín,
* Minimálne ročné využitie letúna 200\* letových hodín,
* Minimálne mesačné využitie letúna 16\* letových hodín,
* Miesto hlavnej základne Letisko BTS,
* Logistický bod Letisko BTS,
* Program údržby SSG-AMP-A319 (LUMP)

**(\* odhadované využitie)**

1. **Miesto poskytnutia služby:** 
   1. na technickej základni (základniach) Poskytovateľa tak ako je (sú) schválené v aktuálnej revízii Výkladu organizácie údržby (MOE) schválenej príslušným leteckým úradom/autoritou (alebo jeho ekvivalentom) - platí pre plánovanú údržbu na základni,
   2. mimo technickej základne Poskytovateľa platí pre prípady keď letún/e (vrátane jeho lietadlových celkov a systémov) nie je z dôvodu poruchy a/alebo poškodenia schopné bezpečného preletu (tzv. AOG situácia) na domácu základňu (Letisko M. R. Štefánika, Bratislava) respektíve na technickú základňu na ktorej je predpoklad odstránenia predmetnej poruchy a/alebo poškodenia. Takouto asistenciou sa myslí výjazd technickej skupiny Poskytovateľa alebo zo strany Poskytovateľa zabezpečenie technickej podpory formou zaistenia príslušne schválenej miestnej údržbovej organizácie podľa postupu uvedeného vo Výklade organizácie údržby (alebo jeho ekvivalente). Takouto asistenciou sa zároveň myslí aj zabezpečenie a výmena lietadlového celku a/alebo komponentu v prípadoch ak technický stav lietadla takúto výmenu nevyhnutne vyžaduje.
2. **Poskytovanie služieb údržby sa skladá z:**

Údržba letúnov Airbus A319-115CJ OM-BYK v.č. 01485 a Airbus A319-115CJ OM-BYA v.č. 02550 podľa aktuálne platného programu údržby.

Úlohou tejto časti je popísať postupy na základe ktorých bude Poskytovateľ dodávať služby pre Objednávateľa tak ako je špecifikované v  RD na Technickej základni vrátane špecifickej technickej asistencie formou podpory mimo technickej základne resp. mimo základne Objednávateľa.

Všetky práce alebo úkony poskytované Poskytovateľom pre Objednávateľa musia byť vykonávané v súlade s Časťou 145 Nariadenia komisie (EÚ) 1321/2014.

*Poznámka 1:*

*Objednávateľovi budú poskytované relevantné služby od Poskytovateľa v najvyššej možnej kvalite v mieste a čase výkonu údržby pre zaistenie najvyššej spoľahlivosti prevádzkovanej leteckej techniky*

1. **Poskytovania plánovanej údržby:**
   * + Kalendárne prehliadky, prehliadky po odlietaných hodinách, prehliadky po nalietaných cykloch a ich vzájomné kombinácie (tak ako sú uvedené v Tab.1 tohto opisu),
     + Vykonanie rutinných prác ktoré nie sú súčasťou Tab. 1 (podľa bodu 4.1.3.),
     + Vykonávanie Príkazov na zachovanie letovej spôsobilosti (AD),
     + Vykonávanie Servisných bulletinov (SB),
     + Vykonávanie modifikácií,
     + Zabezpečenie dodania, údržby, opravy, výmeny a montáže lietadlových komponentov vrátane významných lietadlových komponentov a celkov (ako sú: motory, pomocné energetické jednotky, podvozky),
     + Poskytovanie technickej diagnostiky ako sú metódy nedeštruktívneho testovania NDT,
     + Vykonanie opravy, zmeny, údržby náteru a údržba vonkajších povrchov vrátane obnovy leštených povrchov a to najmä v miestach nábežných hrán krídel, chvostových plôch a vstupných ústrojenstiev motorov a všade tam kde je to požadované vplyvom prevádzkového a poveternostného opotrebenia a/alebo poškodenia,
2. **Poskytovania neplánovanej údržby:**
   * + Vykonanie a/alebo zabezpečenie neplánovaných štrukturálnych opráv v rozsahu údržby na technickej základni,
     + Odstraňovanie porúch,
     + Zabezpečenie a/alebo dodanie údržby v súvislosti s odstraňovaním porúch vyžadujúce technickú podporu na mieste na ktorom sa takáto porucha stala (platí pre prípady kedy nie je možné preletieť na technickú základňu tak ako je uvedené v Rámcovej dohode.
   1. **Poskytovanie Plánovanej údržby**
      1. **Poskytovateľ zabezpečí a vykoná:**

kalendárne formy prehliadok podľa Tab. 1 tohto opisu (ale nie je obmedzené iba na formy podľa Tab. 1) v súlade so schváleným programom údržby letúnov Airbus A319-115 CJ LÚ MV SR v platnom znení,

|  |  |  |  |  |  |
| --- | --- | --- | --- | --- | --- |
| č. | Plánovaná údržba (forma prehliadky) | Plánovaný dátum začiatku výkonu údržby | Interval | Registračná značka | Počet AMP prác |
| 1. | 5YE CHECK | JUL-2026 | 5 ROKOV | OM-BYK | 9 |
| 2. | 3C CHECK | AUG-2026 | 9 ROKOV | OM-BYK | 82 |
| 3. | 3YE STRUCTURAL CHECK | AUG-2026 | 3 ROKY | OM-BYA | 8 |
| 4. | 3YE STRUCTURAL CHECK | SEP-2026 | 3 ROKY | OM-BYK | 8 |
| 5. | 5YE CHECK | OCT-2026 | 5 ROKOV | OM-BYA | 9 |
| 6. | 3C CHECK | JAN-2027 | 9 ROKOV | OM-BYA | 82 |
| 7. | 6YE STRUCTURAL CHECK | AUG-2027 | 6 ROKOV | OM-BYA | 194 |
| 8. | 12YE STRUCTURAL CHECK | AUG-2027 | 12 ROKOV | OM-BYA | 167 |
| 9. | 1C CHECK | JUN-2028 | 3 ROKY | OM-BYA | 159 |

**Tabuľka pokračuje na nasledujúcej strane**

|  |  |  |  |  |  |
| --- | --- | --- | --- | --- | --- |
| č. | Plánovaná údržba (forma prehliadky) | Plánovaný dátum začiatku výkonu údržby | Interval | Registračná značka | Počet AMP prác |
| 10. | 1C CHECK | JUL-2028 | 3 ROKY | OM-BYK | 159 |
| 11. | 5YE STRUCTURAL CHECK | AUG-2028 | 5 ROKOV | OM-BYA | 2 |
| 12. | 5YE STRUCTURAL CHECK | SEP-2028 | 5 ROKOV | OM-BYK | 2 |
| 13. | 2C CHECK | AUG-2029 | 6 ROKOV | OM-BYA | 73 |
| 14. | 6YE STRUCTURAL CHECK | AUG-2029 | 6 ROKOV | OM-BYK | 194 |
| 15. | 5C CHECK | AUG-2029 | 15 ROKOV | OM-BYA | 52 |
| 16. | 24YE STRUCTURAL CHECK | SEP-2029 | 24 ROKOV | OM-BYA | 1 |
| 17. | 2C CHECK | SEP-2029 | 6 ROKOV | OM-BYK | 158 |
| 18. | 4C CHECK | JAN-2030 | 12 ROKOV | OM-BYA | 100 |

**Tab. 1, Chronologický prehľad predpokladaných kalendárnych prehliadok a prác po dobu trvania rámcovej dohody.**

*Poznámka 2:*

*Objednávateľ sa nezaväzuje vykonať práce v poradí ani v rozsahu uvedenom v tejto tabuľke, pričom zohľadňuje ich logické časové usporiadanie, vhodnosť vykonania alebo úpravu intervalov vyplývajúcich z MPD.*

* + - 1. Kalendárne formy údržby a prehliadky po odlietaných hodinách, cykloch a ich vzájomných kombináciách,
      2. Zapracovanie príkazov na zachovanie letovej spôsobilosti (AD) tak, ako budú zadefinované oddelením riadenia zachovania letovej spôsobilosti Objednávateľa v rámci vykonania jednotlivých foriem plánovanej prehliadky/údržby,
      3. Vykoná zapracovanie servisných bulletinov (SB) tak, ako budú zadefinované oddelením riadenia zachovania letovej spôsobilosti Objednávateľa a,
      4. Zapracovanie modifikácií v súlade postupmi držiteľa typového certifikátu (TC) alebo doplnkového typového certifikátu (STC) podľa požiadaviek Objednávateľa tak, ako budú zadefinované oddelením riadenia zachovania letovej spôsobilosti Objednávateľa,
      5. Zabezpečenie/dodanie opravy, údržby a výmeny komponentov na lietadle (on wing) alebo mimo lietadla (off wing) a to vlastnými prostriedkami alebo pomocou dodávateľov alebo subdodávateľov,
      6. Zabezpečenie dodania, opravy, údržby, modifikácie, modernizácie a zariadenia dielov, komponentov, súčastí, celkov, zostáv a podzostáv interiéru (a to vrátane sedačiek, kresiel, nábytku a ostatného vybavenia špecifikovaného v kapitole ATA 25) a vybavenia palubných kuchyniek.

*Poznámka 3:*

*Poskytovateľ na plnenie požiadaviek vyplývajúcich zo zapracovania modifikácií (TC, STC) môže využiť službu oprávneného subdodávateľa na základe vopred vzájomne dohodnutých podmienok s Objednávateľom..*

* + 1. **Rutinná fixná cena prehliadky/inšpekcie/údržby, ktorá zahŕňa nasledovné položky:**

**(jedná sa o formy údržby ktoré sú uvedené v Tab. 1 opisu pre ktoré platí rutinná fixná cena uvedená v dokumente Štruktúrovaný rozpočet ceny)**

* + - 1. vykonanie rutinných prác vyplývajúcich z programu údržby lietadla (AMP) tak ako sú definované v Tab. 1,

*Poznámka 4:*

*Objednávateľ si vyhradzuje právo zmeniť rozsah prác ako sú definované v Tab. 1 (resp. v prílohe 1A) v rámci schváleného programu údržby (AMP) v dôsledku zmeny dokumentu pre plánovanie údržby (MPD) držiteľa typového certifikátu. A to vždy keď dôjde k zmene dokumentu MPD najneskôr do 3 mesiacov od publikovania takejto zmeny.*

* + - 1. vykonanie identifikácie poruchy (vygenerovanou jednou rutinnou prácou vyplývajúcou z AMP) do 5 osobohodín (tzv. „CAP“) (v prípade ak je potrebné na identifikáciu poruchy 6 a viac hodín každá jedna hodina navyše bude fakturovaná v súlade s rámcovou dohodou na základe spotrebovaného času a materiálu),
      2. Vykonanie vstupnej inšpekcie (incoming inspection), predletovej prehliadky (preflight check), poletovej prehliadky (postarrival check), dennej prehliadky (daily check) a týždennej prehliadky (weekly check) ak si tieto vyžaduje charakter a doba trvania údržby na technickej základni,
      3. Vykonanie čistenia exteriéru lietadla (technické a hĺbkové),
      4. Vykonanie čistenia interiéru lietadla (technické),
      5. Jednorazové použitie priestoru pre motorovú skúšku ak si to charakter údržby vyžaduje (zahŕňa 2 hodiny trvajúcu motorovú skúšku každá ďalšia hodina bude fakturovaná v súlade s rámcovou dohodou), ktoré zahŕňa odtiahnutie lietadla na a z miesta motorovej skúšky,
      6. Podpora inžinieringu do úrovne AMM a SRM,
      7. Státie v hangári (prípadne pred hangárom Dodávateľa v prípade, že to charakter prác umožňuje)
      8. Manipulácie s letúnom pred začatím plánovanej údržby a po ukončení údržby (ťahanie / tlačenie zo stojiska do hangáru a z hangáru na určené stojisko),

*Poznámka 5:*

*Práce/úlohy ktoré budú nad rámec Rutinnej fixnej ceny budú spoplatnené v súlade s článkom* **Plánovaná údržba** (**ktorá nie je zahrnutá v rutinnej fixnej cene**) *a na základe pravidla spotrebovaných osobohodín a materiálu.*

* + 1. **Plánovaná údržba** (**ktorá nie je zahrnutá v rutinnej fixnej cene**)
       1. Kalendárne prehliadky, prehliadky po odlietaných hodinách, prehliadky po nalietaných cykloch a ich vzájomné kombinácie tak ako sú definované v programe údržby najmä tie ktoré nie sú definované v rutinnej fixnej časti vykonávané na technickej základni Dodávateľa alebo v priestoroch Objednávateľa ak si to charakter prác vyžaduje. Ak nastane takýto prípad Poskytovateľ tieto informácie popíše v súlade s s rámcovou dohodou.
          1. Objednávateľ zaradí takéto práce ktorých interval pre vykonanie je z dôvodu plánovania vhodné vykonať v súbehu s iným logickým celkom (nevynímajúc úlohy traťovej údržby).
    2. **Minimálne podmienky oprávnenia organizácie údržby**

Zabezpečiť nasledovné okruhy činností nad rámec prác zadefinovaných dokumentom AMP – pod takýmito prácami sa myslia práce súvisiace / potrebné pre odstránenie nálezov/porúch zistených pri vykonávaní prác podľa AMP ktoré sú definované v Tab. 1 tohto opisu vlastnými technickými a odbornými kapacitami v rámci kategórií svojho schváleného rozsahu oprávnenia vyplývajúcich z Tabuľky 2 (t.j. podľa AMM a/alebo SRM).

|  |  |  |  |  |  |
| --- | --- | --- | --- | --- | --- |
| Trieda | Kvalifikácia | | Obmedzenie | Trať | Základňa |
| Lietadlá | A | A1 Lietadlá nad 5700kg | Airbus A318/A319/A320A321 (CFM 56) | **X** | **X** |
| Lietadlové celky iné ako kompletné motory alebo APU | C | C1 Klimatizácia a pretlakovanie |  | | |
| C6 Vybavenie |  | | |
| C20 Konštrukcia draku |  | | |
| Špeciálne služby | D1 | Nedeštruktívne testovanie NDT | Rádiografická metóda | | |
| Kapilárna metóda | | |
| Elektromagnetická metóda | | |
| Termografická metóda | | |
| Ultrazvuková metóda | | |
| Elektro-indukčná metóda | | |

**Tab. 2, Minimálne podmienky oprávnenia organizácie údržby Poskytovateľa služieb údržby na technickej základni.**

* 1. **Poskytovanie Neplánovanej údržby (ktorá nie je zahrnutá v rutinnej fixnej cene)**
     1. **Poskytovateľ zabezpečí a vykoná:**
        1. Odstraňovanie porúch zistených počas letovej prevádzky a pozemnej údržby,
        2. Poskytnutie asistencie potrebnej pri odstraňovaní porúch,
        3. Dodanie a/alebo zabezpečenie technológie, materiálu, náhradných dielov a vybavenie potrebného pre odstraňovanie porúch a to podľa požiadaviek prevádzkovateľa v súlade s technickou dokumentáciou výrobcu a/alebo technickou dokumentáciou držiteľa typového certifikátu (TC) a/alebo doplnkového typového certifikátu (STC) prípadne ekvivalentov,
        4. Zapracovanie takých novo publikovaných príkazov na zachovanie letovej spôsobilosti (najmä EAD) a modifikácií/bulletinov (MANDATORY SB) ktoré vyžadujú svojim charakterom údržbu na technickej základni alebo na traťovej stanici a ktoré nebude možné zaradiť do najbližšej plánovanej údržby. V takýchto prípadoch je oddelenie riadenia zachovania letovej spôsobilosti povinné okamžite po publikovaní takéhoto príkazu na zachovanie letovej spôsobilosti alebo modifikácie osloviť Poskytovateľa za účelom koordinácie prác súvisiacich so zapracovaním príkazov na zachovanie letovej spôsobilosti alebo modifikácií.
        5. Zabezpečenie a/alebo dodanie údržby v súvislosti s odstraňovaním porúch vyžadujúce technickú podporu (výjazd technického personálu) na mieste na ktorom sa takáto porucha stala (platí najmä pre prípady kedy nie je možné preletieť na základňu BTS alebo technickú základňu no je limitované iba na tieto prípady):
           1. platí pre prípady keď lietadlo (vrátane jeho lietadlových celkov a systémov) nie je z dôvodu poruchy, poškodenia a/alebo iného dôvodu schopné bezpečného preletu (tzv. AOG situácia) na domácu základňu (Letisko M. R. Štefánika, Bratislava) respektíve na technickú základňu na ktorej je predpoklad odstránenia predmetnej poruchy a/alebo poškodenia. Takouto asistenciou sa myslí alebo výjazd technickej skupiny Poskytovateľa alebo zo strany Poskytovateľa zabezpečenie technickej podpory formou zaistenia príslušne schválenej miestnej údržbovej organizácie (pri dodržaní postupov v súlade s *Poznámkou 6*) podľa postupu uvedeného vo Výklade organizácie údržby (alebo jeho ekvivalente). Takouto asistenciou sa zároveň myslí aj zabezpečenie a výmena lietadlového celku a/alebo komponentu v prípadoch ak technický stav lietadla takúto výmenu nevyhnutne vyžaduje.
           2. Práce a služby v súlade s bodom **4.2.4.5** budú spoplatnené na základe spotrebovaného času a materiálu vrátane prepravných nákladov ktoré dôveryhodne zdokumentuje Dodávateľ.

*Poznámka 6:*

*Poskytovateľ sa v tomto prípade musí riadiť všeobecne Článkom 4 rámcovej dohody.*

1. **Dodanie materiálov, komponentov a vybavenia potrebných pre údržbu na technickej základni a s tým spojené služby:**
   1. Dodanie materiálov, komponentov a vybavenia potrebných pre údržbu letúnov A319-115CJ, ktoré sú na tento účel odporučené, nariadené resp. certifikované výrobcom letúna/držiteľom typového certifikátu draku/motorov a s tým spojené služby vrátene technickej dokumentácie ak je táto požadovaná prevádzkovateľom (napr. zabezpečenie servisných bulletinov a/alebo modifikácií a s tým spojená technická dokumentácia držiteľa doplnkového typového certifikátu),
   2. Poskytovateľ zabezpečí a vykoná dodanie:
      1. Materiálov, komponentov, vybavenia a zariadení potrebných pre zapracovanie AD,
      2. Materiálov, komponentov, vybavenia a zariadení potrebných pre zapracovanie SB a ekvivalentov,
      3. V prípade nutnosti použitia špeciálneho náradia/vybavenia/zariadenia, ktoré nie je bežne dostupné zabezpečí Poskytovateľ prenájom takéhoto tovaru po odsúhlasení Objednávateľom. Za prenájom bude účtovať Poskytovateľ relevantná suma tak ako by sa jednalo o bežnú dodávku materiálu, komponentov, vybavenia atď.
   3. kontrolu, aby všetky komponenty, ktoré majú byť namontované v letúnoch prevádzkovateľa v danom mieste boli v súlade s požiadavkami NARIADENIE KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností,
2. Na svoje náklady odber a likvidáciu odpadov (vrátane neopraviteľných komponentov (SCRAP)) v súlade s právnymi predpismi platnými na území Slovenskej republiky v oblasti životného prostredia a odpadoch.
3. splnenie požiadaviek dodávateľov a subdodávateľov viazaných na dodanie technológií, služieb, komponentov, materiálu a vybavenia (vrátane zabezpečenia všetkých služieb vyplývajúcich zo zabezpečenia údržby a/alebo dodania komponentov alebo materiálu ako sú služby spojené s manipuláciou, poistením, skladovaním a pod.).